**Vakok és Gyengénlátók Közép-Magyarországi Regionális Egyesülete
Felhívások rendkívüli hírlevelünkben**

**Kérjük, 2016-ban is segítse a Vakok és Gyengénlátók Közép-Magyarországi Regionális Egyesületének munkáját adója 1%-ának felajánlásával!
Adószámunk: 18185030-1-42
Bankszámlaszámunk: 10409015-90147559

Köszönjük támogatását.**

## Tartalom

[1. Anyák segítő klubja és gyermekfelügyelet igénylése, igényfelmérés és témajavaslatok](http://freemail.hu/mail/index.fm#1.hir)
[2. Informatikai bemutató Rákosmentén](http://freemail.hu/mail/index.fm#2.hir)
[3. Programmorzsák a XIII-XIV. kerület háza tájáról](http://freemail.hu/mail/index.fm#3.hir)
[4. Felhívás az INFOALAP diákpályázatán való részvételre](http://freemail.hu/mail/index.fm#4.hir)

## 1. Anyák segítő klubja és gyermekfelügyelet igénylése, igényfelmérés és témajavaslatok

A Vakok és Gyengénlátók Közép-Magyarországi Regionális Egyesülete (VGYKE) szeretne segítséget nyújtani azoknak a családoknak, akik látássérültként gyermeket, vagy látássérült gyermeket nevelnek.

Ennek érdekében olyan klubfoglalkozásokat szeretnénk tartani, ahol praktikus és hasznos, de mégis mindennapos kérdésekre keressük a válaszokat. (a klub ideje alatt gyermekfelügyeletet is biztosítunk)
Szívesen részt venne egy ilyen klubfoglalkozáson?
Igen/nem
Milyen témák érdekelnék Önt?
Kérjük, írja meg javaslatait!

További segítséget szeretnénk nyújtani Önöknek a gyermekek felügyeletének megszervezésében is:
Szívesen igénybe venné az Egyesület gyermekfelügyelő szolgáltatását otthonában, más helyszínen pl. játszótér, játszóház stb.?
(A gyermekfelügyelőket az Egyesület előzetesen felkészíti.)
Igen/nem

Kérjük, írja meg melyik településen él (Budapesten a kerületet jelölje meg):

Kérjük, válaszait küldje el az alábbi e-mail címre:
info@vgyke.com )

## 2. Informatikai bemutató Rákosmentén

Következő klubnapunkat 2016. március 1-jén tartottuk a rákosmenti Gyermekjóléti Központban.
Ez alkalommal sok vendéget hívtunk. Ellátogatott hozzánk Molnár Ákos az Informatika a Látássérültekért Alapítvány képviselője, és Kovács Judit A Vakok Világa c. kiadvány munkatársa, valamint az Önkormányzat részéről Mészáros Zsuzsa és Jenei Mónika Esélyegyenlőségi referensek.
Programunk kezdetén Ákos ismertette az Alapítvány történetét, küldetését, valamint röviden bemutatta az általuk forgalmazott látássérülteket segítő számítástechnikai és telekommunikációs eszközöket, amelyeket ki is próbálhattak a tagok. Sok hasznos információval lettünk gazdagabbak.
Ezt követően megemlékeztünk a közelgő Nemzetközi Nőnapról és a Nemzeti ünnepünkről. Felemelő érzés volt hallgatni a Nemzeti dalt megzenésítve Jana gitárkíséretével! Végül egy kis kötetlen beszélgetéssel zártuk klubunkat, melyen 11 tagunk vett részt.

## 3. Programmorzsák a XIII-XIV. kerület háza tájáról

Izgalmas témát választottunk ezúttal a hónap első programjának, egy szokatlanabb szemszögből...

A Rendőr Kulturális és Hagyományőrző Egyesülettel szervezett közös est vendége: dr. Kincses Ildikó rendőr dandártábornok, rendőrségi főtanácsos, az ORFK igazgatásrendészeti főosztályának vezetője.

Az est folyamán beszélgetünk az első magyar női rendőrtábornokkal pályafutásáról, a nők rendőrségen belüli elfogadottságáról, karrier lehetőségéről, valamint közérdeklődésre számot tartó igazgatásrendészeti témákról.

A részvétel díjtalan!

Időpont: március 9., szerda 18.00
Helyszín:
Angyalföldi József Attila Művelődési Központ (AJAMK): 1131 Bp., József Attila tér 4.

Jelentkezni lehet 2016. márc. 07-én délig Jánosi Veronikánál a 0670/984-5071-es telefonszámon vagy e-mailben a lampas.bp13@gmail.com címen.

Következő programunk, amire mindenkit szeretettel várunk, egy interaktív színházi élmény a Vakrepülés Színtársulat prezentálásában. Együtt ellátogatunk a Varázskertbe. Egy kis kedvcsináló a darabhoz:

Illatos, hangzatos mesejáték egy részben

Jázmin azzal a küldetéssel érkezett, hogy újabb varázskertet építsen, ezúttal Álmon király birodalmában. Ám küldetése rejtélyes módon elhúzódik, hazatérését mindhiába várják nővérei. Végül keresésére indulnak Szép kihívás megalkotni a varázskertünket, de szorgalommal, elhivatottsággal gondozni még nagyobb feladat. A ránk szabott feladatok és kötelességek alól önző vágyaink eltérítenek, de újra erőt merítve, valami belső késztetésre hallgatva, mégis folytatjuk a megkezdett munkát.

Figyelem! A darab teljes sötétségben zajlik és a nézők ülőpárnákon foglalnak helyet.

Időpont: 2016. márc. 11., 19:00
Helyszín: Zuglói Civil Ház (1144 Bp., Csertő park 12.)

Jelentkezni 2016. márc. 9-ig lehet Jánosi Veronikánál, a fentebbi elérhetőségek valamelyikén.

Tartsatok velünk minél többen, mi ott leszünk! :)

Kedves Tagunk!

Amennyiben telefonszáma, e-mailcíme, lak és/vagy levelezési címe változik, szíveskedjen bennünket értesíteni, hogy továbbra is naprakész információkhoz juthasson az egyesületi és egyéb programokról, pályázati lehetőségekről, újabb igénybe vehető szolgáltatásainkról! Értesítését a kerületi lámpásoknál a lampas.bp13@gmail.com, vagy a lampas.zuglo@gmail.com e-mailcímek valamelyikén, esetleg a +3670-984-50-71-es telefonszámon teheti meg!

Ha minden aktualitásról, izgalmas programokról és Önt érintő kedvezményes lehetőségekről egy helyen szeretne tájékozódni, regisztráljon a hírlevelünkre a [www.vgyke.com-on](http://www.vgyke.com-on) a főoldal alján, vagy hallgassa meg azt az ügyfélszolgálat telefonszámának felhívásával (061/384-5541) a 6-os menüponton! Az aktuális információkon túl többek között élménybeszámolókat, a Lámpásklubok meghívóit és festmény-, fotó- vagy bármilyen egyéb vizuális műalkotás láttató leírását (narrációját) is megtalálja, heti rendszerességgel megjelenő, mindig bővülő webes-telefonos periodikánkban.

Együttműködését köszönjük és várjuk szeretettel programjainkon!

Zugló és a XIII. kerület Lámpásai:
Jánosi Veronika és Susovich Erika

## 4. Felhívás az INFOALAP diákpályázatán való részvételre

„Vak vagy gyengénlátó felső tagozatos, középiskolás vagy egyetemista vagy? Használod a JAWS-t, a MAGic-et, a BeLin-t vagy a Lapról hangra oldalt a mindennapokban? Rengeteg vicces, jópofa történeted van ezekről a programokról, illetve szolgáltatásokról, és mindenki dől a nevetéstől, amikor belekezdesz a mesélésbe? Lehet, hogy te vagy az, akinek tele van a gépe remekművekkel, versekkel, párbeszédekkel, novellákkal olyan megtörtént vagy fantáziádban megszületett eseményekről, amelyek bemutatják a nagyvilágnak a JAWS-t, a MAGic-et, a BeLint vagy éppen a Lapról hangra oldalt?
Ha ezek bármelyike igaz rád, akkor a te írásodat várjuk diákpályázatunkon! Most már csak azt szeretnéd tudni, meddig, kinek, hova küldd a pályázatod? Az is érdekelne, milyen nyeremények várnak rád? Jól figyelj, most minden fontosat elolvashatsz, aztán már csak el kell juttatnod hozzánk az írásodat!

* Felső tagozatos, gimnazista és egyetemista diákok írásait várjuk műfaji megkötés nélkül arról, miben és hogyan segít a hétköznapokban az említett három szoftver és a Lapról Hangra közösségi portál.
* Egy jelentkező legfeljebb három írást küldhet be, a művek terjedelme ne haladja meg a két oldalt! (Amennyiben szükségesnek látjuk, fenntartjuk a jogot a művek rövidített tartalmának közlésére.)
* A pályaműveket előzetes zsűrizés után megjelentetjük honlapunkon és Facebook-oldalunkon, a végső szó pedig a közönségé! A közönség választja ki három kategóriában azt a három 10-14, 15-17 és 18-25 év közötti, tehát a három kategóriában összesen 9 jelentkezőt, akiknek pályaművét díjazni fogjuk.
* Meddig várjuk az írásokat?
* 2016. április 8.-ig.
* Hova küldheted a pályaművet?
* A pályázatokat az alábbi linken található online űrlapon lehet benyújtani.
<https://docs.google.com/forms/d/1OdIfGvqW_ysb-peJ-ecX-Tedi8Addf5nHhbu361Vns0/viewform>
* Milyen nyereményre számíthat az, aki indul a pályázaton?
* Minden korosztály első három helyezettjére értékes nyeremények várnak, sőt a 18 év feletti kategória nyertese részt vehet az idén Németországban rendezendő kommunikációs és informatikai táborban is,
<http://www.icc-camp.info/>
amennyiben megfelel a tábori részvétel feltételeinek!
* A nyertesekkel interjút közlünk honlapunkon. Minden pályázónk, akinek az előzsűrizés után kikerül az írása honlapunkra és Facebook-oldalunkra, jelentős olvasótáborra számíthat!

Most te következel! Ragadj billentyűzetet, és küldd el nekünk vicces, érdekes, megható történeteidet, amik valóban megestek, vagy amiket elképzeltél!
Ha kérdésed van, írj e-mailt a palyazat@infoalap.hu címre, igyekszünk minél gyorsabban válaszolni!
Mindenkinek sok sikert kívánunk a pályázáshoz!

Budapest, 2016. március 2.
„Informatika a látássérültekért Alapítvány
Forrás:
http: //www.infoalap.hu/hirek/?hir\_reszlet=655

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:
Cím: 1146 Budapest, Hermina út 57. földszint
Telefon: 06-1/384-5541
Fax: 06-1/422-0439
E-mail: ugyfel@vgyke.com
Félfogadás:
Hétfő: 08:00-16:00,
Kedd: 08:00-16:00
Szerda: 08:00-18:00,
Csütörtök: 08:00-17:00.
Péntek 08:00-13.00

A VGYKE weboldalának címe: <http://www.vgyke.com/>
A VGYKE megtalálható a Facebookon is az alábbi linkre kattintva: <http://www.facebook.com/vgyke>
A listára az alábbi címre küldhet levelet: listaadmin@vgyke.com
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: hirlevel-request@vgyke.com
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.

--

Kérjük, 2016-ban is segítse a Vakok és Gyengénlátók Közép-Magyarországi

Regionális Egyesületének munkáját adója 1%-ának felajánlásával!

Adószámunk: 18185030-1-42

Bankszámlaszámunk: 10409015-90147559